b'\n_START_ARTICLE_\nPalsamipappel\n_START_SECTION_\nKirjeldus\n_START_PARAGRAPH_\nPalsamipappel on P\xc3\xb5hja-Ameerika \xc3\xbcks p\xc3\xb5hjapoolsema levikuga lehtpuid. Kasvab boreaalse v\xc3\xb6\xc3\xb6ndi m\xc3\xa4estikes kui ka tasandikel kogu kontinendi ulatuses._NEWLINE_Palsamipappel on vastupidav, kiirekasvuline ja l\xc3\xbchiealaine puu, elades harva vanemaks kui 200 aastat. Lehed on \xc3\xbcmara alusega ja pikalt ahenevad, pealt tumerohelised, alt rohekasvalged ja veidi kleepuvad.\n_START_SECTION_\nPaljunemine\n_START_PARAGRAPH_\nPaljuneb seemnetega, kuid enamasti vegetatiivselt. Palsamipappel on kahekojaline puu, see t\xc3\xa4hendab, et \xc3\xbchel puul on ainult emas\xc3\xb5ied ja teisel ainult isas\xc3\xb5ied. Palsamipappel kasvab \xc3\xbcksikult v\xc3\xb5i v\xc3\xa4ikeste saludena. \xc3\x9che salu puud on tavaliselt \xc3\xbchest soost, kuna on hakanud kasvama \xc3\xbche ja sama algpuu juurev\xc3\xb5sudest.\n_START_SECTION_\nLevik\n_START_PARAGRAPH_\nLevinud P\xc3\xb5hja-Ameerika p\xc3\xb5hjaosas, Eestis introdutseerituna parkides, metsakultuurides, hajusalt metsistunult.\n_START_SECTION_\n\xc3\x96koloogia\n_START_PARAGRAPH_\nPaljud loomad kasutavad palsamipapli oksi toiduks. Lehtedest toituvad mitmete liblikaliste r\xc3\xb6\xc3\xb6vikud.\n_START_SECTION_\nKasutamine\n_START_PARAGRAPH_\nPehmet heledat puitu kasutatakse ehituses.'